hu de hu hu hu hu hu hu en hu eo hu hu en de hu hu hu hu hu hu hu hu hu en hu hu hu hu hu hu hu hu hu hu en hu de de en hu hu hu hu hu hu hu hu hu hu hu hu en
2 éves az SDG – kommunikáció a fenntarthatóbb jövőért – CCO Magazin
2015. szeptember 25-én fogadta el az ENSZ a Fenntartható Fejlődési Célokat (Sustainable Development Goals), azaz a 2030-ig beazonosított globális kihívások és azokra adandó, nemzetek feletti válaszokat, rövidebb nevén SDG-ket. Ezek végre olyan kézzel fogható programok, amikkel a kommunikációs szakma is tud foglalkozni. Sőt, a jelek szerint szeretne is…
Amikor két évvel ezelőtt az akkori főtitkár, Ban Ki-moon bejelentette, hogy a korábbi Milleniumi Fejlesztési Célokat (MDG), felváltják a Fenntartható Fejlődési Célok, még kevesen tudták, hogy egy újabb “ensz-es lufi” lesz, vagy ezúttal meg is történik az áttörés. Az SDG-k ismertsége még ma is nagyon alacsony, de folyamatosan nő, köszönhetően néhány változásnak:
a régi célok elsősorban a szegényebb országokra vonatkoztak, amíg az újakban gyakorlatilag mindenki megtalálja számítását (országok, vállalatok, civil szervezetek, fejlett és fejlődésben lévő területek egyaránt);
a multi-stakeholder megközelítés miatt nem csak államok és a civilek programja, hanem egyének és vállalatok is tudnak hozzá csatlakozni, azonosulni vele;
a 17 fő célhoz meghatározott alcélok már nem csak iránymutatást, hanem pragmatikus programokat is tartalmaznak, ezért az SDG sokkal kézzelfoghatóbb;
látványos, jól érthető vizuális világ is készült a célokhoz, ezért könnyebb a felhasználásuk a nem-szakmai célcsoportok felé is (az arculati kézikönyv itt érhető el);
az ENSZ kifejezetten komoly lobbimunkát végez, hogy minél több stakeholder legyen a programokban, az ezzel kapcsolatos párbeszédben, kommunikációban.
Mennyiben forgatják fel az SDG-k a vállalati felelősségvállalási politikákat?
Azt még nem lehet tudni, különösen azért, mert a célok elsősorban globális kihívásokat azonosítanak, miközben a vállalati felelősségvállalási politikák még mindig sokszor a lokális problémák megoldására koncentrálnak (kivéve persze a nagy nemzetközi márkákat). Az viszont látszik, hogy az ENSZ mindent megtesz az ismertség és kedveltség növelésére. A Global Compact, a GRI és a WBCSD közösen megalkotta az SDG Compass-t, amely egy szemléletes útmutató a vállalatok számára. Gyakorlati példákon keresztül kínál útmutatást arra vonatkozóan, hogyan fogalmazzák meg, mérjék és alakítsák fenntarthatósági célkitűzéseiket a fenntartható fejlődési célok figyelembevételével.
Unalmas charity vagy izgalmas és kreatív kampányok?
Az ENSZ sokunk szemében pusztán egy politikai szervezetet, amelynek célja a “világbéke” elérése, a szegénység, az egyenlőtlenség felszámolása, a földrajzi környezet megőrzése – egyszóval minden olyan “közhely”, amikkel általában a civil szervezetek foglalkoznak. A SDG egyike azoknak a markáns programoknak, amelyek kialakításakor a nemzetközi szervezet kifejezetten figyelembe vette a kommunikációs szempontokat. Modern megjelenésű, színes-szagos a célokat felsoroló tábla, a megjelenés pillanatától szándék volt  a széles körű stakeholder-engagement kialakítása, valamint az erős kommunikáció.
2016-ban a Cannes-i Festival of Creativity versenyprogramjában jelentek meg először igazán látványosan a Fenntarthatósági Célok. A Young Lions fiatal versenyzői kaptak kategóriánként 1-1 “célt”, hogy annak promócióján dolgozzanak. “Az Olimpiai karikák a sportban a legmagasabb minőséget jelentik. Az SDG-ket szimbolizáló kör pedig a legmagasabb szintű elkötelezettséget a társadalmi összefogás, emberi jólét és globális együttérzés területén” – mondta el akkori beszédében Ban Ki-moon. Ezen a fesztiválon jelentette be a főtitkár, hogy összefogást remél a kommunikációs cégektől is, ezért alakult meg a Common Ground, a világ 6 legnagyobb ügynökségének (Dentsu, Havas, IPG, Omnicom, Publicis Groupe és WPP) együttműködésével.  Az Omnicom Group például idén nyáron bejelentette, hogy az általános elkötelezettség mellett szorosabban együttműködik majd a Theirworld és a Girleffect szervezetekkel.
A szeptember 14-én kezdődő 74. ENSZ közgyűlés első napján bejelentették azt is, hogy – együttműködésben a Cannes-i kreatív-fesztivál szervezőivel – új kategóriát indítanak, Sustainable Development Goals Lion címmel. Az új díj nemcsak azért számít majd érdeklődésre, mert a program szervezői a nevezési díjat ENSZ programok finanszírozására ajánlják fel, hanem mert az elmúlt évek vállalati nevezéseiben is egyértelműen megjelent a magasabb cél (purpose driven communications), – amely nélkül ma már nem is működik fiatalokat célzó kampány.
A fentebb említett SDG Compass segítséget nyújt a vállalatoknak a riportok elkészítésében. A GRI, Global Compact és a WBCSD közreműködésével elkészült útmutató tavaly óta magyarul is elérhető a BCSDH gondozásában. “A New Yorkban töltött idő rengeteg pozitív tapasztalatot és szélesebb szakmai rálátást adott. Láttam, hogy itt egyre fontosabb, stratégiai eszközként tekintenek az SDG-kre. Mivel Magyarországra is dolgozom CSR témákban, fontosnak tartottam, hogy ez a tudás elérhető legyen az ottani szakemberek számára is” – mondta el nekünk Turányi Kinga, aki a WBCSD new york-i irodájában dolgozott, amikor az eredeti dokumentum elkészült és közreműködött a magyar kiadásban is. A BCSDH bízik benne, hogy minél több magyarországi vállalkozás is figyelembe veszi majd jelentésénél (az OTP 2016-ról szóló riportja már tesz is rá utalást), illetve stratégiája elkészítésekor.
A civil szektor is rámozdult a témára, jelenleg is fut a DemNet kampánya az évforduló kapcsán sztárok bevonásával, de már az idei Sziget-en is lehetett selfie-ket készíteni a fenntarthatósági célokat szimbolizáló kerettel. A budapesti Impact Hub is elhozta a ProActivist nemzetközi szervezet figyelemfelhívó workshopját The Goal of the Global Goals címmel, amelyen több mint 40-en jöttek el és dolgoztak 1-1 cél kommunikációs tervén.
Bízunk benne, hogy a jövőben egyre többen foglalkoznak majd az SDG-kel, illetve azok kommunikációjával. Úgy tűnik, az ENSZ komolyan veszi, hogy minél szélesebb körben legyen ne csak ismert, de kedvelt kampány – így az ehhez való csatlakozáshoz egyre könnyebb lesz partnereket találni.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin